নাওয়াং গোম্বু

নাওয়াং গোম্বু (১ মে ১৯৩৬ - ২৪ এপ্রিল ২০১১) একজন শেরপা পর্বতারোহী ছিলেন। তিনি বিশ্বের প্রথম মানুষ যিনি দুবার এভারেস্টে আরোহণ করেছিলেন। গোম্বু তিব্বতের মিনজুতে জন্মগ্রহণ করেছিলেন এবং তার মামা তেনজিং নোরগে সহ অনেক আত্মীয়দের মত পরে ভারতীয় নাগরিকত্ব পেয়েছিলেন। ১৯৫৩ সালে তেনজিং ও এডমন্ড হিলারির সাথে তিনিই সর্বকনিষ্ঠ শেরপা ছিলেন যিনি ২৬,০০০ ফুট উঁচু সাউথ কলে বোঝা পৌঁছতে গেছিলেন।  ১৯৬৪ সালে, তিনি নন্দা দেবী (২৪,৬৪৫ ফুট) চূড়ায় আরোহন করে, প্রথম ভারতীয় এবং বিশ্বের তৃতীয় ব্যক্তি হন । ১৯৬৫ সালে, তিনি বিশ্বের প্রথম মানুষ যিনি দুবার মাউন্ট এভারেস্টে আরোহণ করেছিলেন -এটি একটি রেকর্ড যা প্রায় ২০ বছর ধরে অটুট ছিল। প্রথম আরোহণ ছিল ১৯৬৩ সালে আমেরিকান অভিযানের সঙ্গে বিশ্বের এগারোতম মানুষ হিসেবে এবং দ্বিতীয়টি ছিল ভারতীয় এভারেস্ট অভিযান ১৯৬৫ সালে সপ্তদশতম হিসেবে। গোম্বুর জন্ম এভারেস্টের উত্তর-পূর্বে খার্তা অঞ্চলে। তার প্রাথমিক জীবন, তার পিতামাতার বিবাহের জটিলতায় ভরা ছিল। তার পিতা নাওয়াং ছিলেন একজন সন্ন্যাসী এবং স্থানীয় সামন্ত জমিদারের ছোট ভাই। তাঁর মা, তেনজিং-এর প্রিয় বড় বোন ছিলেন লহামু খিপা, যিনি ছিলেন দাসদের পরিবারের একজন সন্ন্যাসী। তারা দু'জন পালিয়ে যাওয়ায় অশান্তির সৃষ্টি হয়। সেইসময় কিছু সময়ের জন্য তারা নেপালের সীমান্তের ওপারে একটি শেরপা জেলা খুম্বুতে বসবাস করে। অল্প বয়সে, রংবুক মনাস্ট্রিতে সন্ন্যাসী হওয়ার জন্য, গোম্বুকে তিব্বতে ফেরত পাঠানো হয়েছিল। রংবুক মনাস্ট্রি এখন তিব্বতের দিকের এভারেস্ট বেস ক্যাম্পের নীচে এক ঘন্টা হাঁটাপথ। গোম্বুর ঠাকুমা ছিলেন, প্রধান লামা ট্রুলশিক রিনপোচে-এর ভাইঝি। কিন্তু প্রায়শই পড়াশোনায় বিফল শিশুদের যে কঠিন শাস্তি দেওয়া হত, তার থেকে এই সম্পর্ক তাকে রক্ষা করতে পারেনি। এক বছর পর, গোম্বু এক বন্ধুর সাথে নাংপা লা পার হয়ে খুম্বুতে পালিয়ে যান, যেখানে প্রথম পশ্চিমের অভিযাত্রীরা এভারেস্টের দক্ষিণের দিকগুলি অন্বেষণ করতে শুরু করেছিল। তিনি ছিলেন বিশ্বের প্রথম মানুষ যিনি ভারতীয় এবং আমেরিকান অভিযাত্রীদের সাথে দুবার এভারেস্ট আরোহণ করেছিলেন। বহু দিন এই রেকর্ড ভাঙা যায়নি অর্থাৎ এটি কোন ছোট কীর্তি নয়। তিনি বহুবার মাউন্ট রেইনিয়ার আরোহণ করেন এবং ব্যাপকভাবে ভ্রমণ করেন। নাওয়াং গোম্বু ভারতের দার্জিলিং- এ থাকতেন এবং সেখানে উপদেষ্টা হিসেবে অবসর নিয়ে হিমালয়ান মাউন্টেনিয়ারিং ইনস্টিটিউটে তার জীবন কাটিয়েছেন। তাঁর চার সন্তান এবং স্ত্রী সীতা দার্জিলিংয়ে থাকেন। তাঁর কৃতিত্বের জন্য তিনি অর্জুন পুরস্কার এবং পদ্মভূষণ পুরস্কার লাভ করেন। গোম্বু ১৯৫০ এবং ১৯৬০ এর দশকে ১৯৬৩ এভারেস্ট অভিযান উদযাপনের অংশ হিসাবে আরোহণের পুনর্মিলনে অংশ নিয়েছিলেন। তিনি মাকালু, সাকাং শৃঙ্গ, শাসের কাংরি, নন্দাদেবী, চোইউ, কোকথাং এবং রাথং শৃঙ্গ জয় করেন। ২০০৬ সালে, তিনি রাষ্ট্রপতি এপিজে আবদুল কালাম কর্তৃক ভারতীয় পর্বতারোহণের ক্ষেত্রে তেনজিং নোরগে লাইফটাইম অ্যাচিভমেন্ট পুরস্কারে ভূষিত হন। গোম্বু তার পরবর্তী জীবন শেরপা সম্প্রদায়ের জন্য উৎসর্গ করেছেন, তহবিল সংগ্রহ করেছেন এবং কিছু বছর শেরপা বৌদ্ধ সমিতির সভাপতি ছিলেন। ১৯৫৩ - টাইগার মেডেল ১৯৫৩ - রানী দ্বিতীয় এলিজাবেথ করোনেশন মেডেল ১৯৬৩- হাবার্ড মেডেল - ন্যাশনাল জিওগ্রাফিক সোসাইটি, মার্কিন যুক্তরাষ্ট্র ১৯৬৪ - পদ্মশ্রী - ভারত ১৯৬৫ – পদ্মভূষণ – ভারত ১৯৬৬ – ইন্ডিয়ান মাউন্টেনিয়ারিং ফাউন্ডেশনের স্বর্ণপদক – ভারত ১৯৬৭ – অর্জুন পুরস্কার – ভারত ২০০৬ – <i>তেনজিং নোরগে ন্যাশনাল অ্যাডভেঞ্চার অ্যাওয়ার্ড</i> – ভারত মাউন্ট এভারেস্টের ভারতীয় আরোহণকারী - বছর অনুযায়ী ভারতের মাউন্ট এভারেস্ট রেকর্ডের তালিকা মাউন্ট এভারেস্ট রেকর্ডের তালিকা মাউন্ট এভারেস্টের চূড়ায় আরোহনকারীদের আরোহণের সংখ্যা অনুসারে তালিকা এনসাইক্লোপিডিয়া ব্রিটানিকায় Nawang Gombu Douglas, Ed (২৪ মে ২০১১)। "Nawang Gombu obituary"। The Guardian। সংগ্রহের তারিখ ২০১৪-০৩-১৯।  "Veteran mountaineer Nawang Gombu dead"। The Hindu।  Banerjee, Amitava (২৪ এপ্রিল ২০১১)। "Mountaineer Nawang Gombu passes away"। Hindustan Times। সংগ্রহের তারিখ ১০ অক্টোবর ২০২২।  "Indian Mount Everest Expedition"। iStampGallery.com।  "Did you know that 50 years ago 9 Indians held a record for climbing Mount Everest?"। The Better India।  "First successful Indian Expedition of 1965-"। Youtube। Archived from the original on ২০২৩-০৭-১৮। সংগ্রহের তারিখ ২০২৩-০৮-০২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) M.S. Kohli। Nine Atop Everest: Spectacular Indian Ascent। [স্থায়ীভাবে অকার্যকর সংযোগ] "The first Indians on Everest"। Mint।  "Nine Atop Everest"। The Himalayan Club।  "Arjuna Award"। ভারতীয় ক্রীড়া কর্তৃপক্ষ। ৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২৩।  "1965-1965, Padma Bhushan, Sports"। Padma Awards। ২২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২৩।  "Padma Awards Directory (1954–2013)" (পিডিএফ)। Ministry of Home Affairs। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২ আগস্ট ২০২৩।  উইকিসংবাদে Sherpa mountaineer Nawang Gombu, first to summit Mount Everest twice, dies সম্পর্কিত সংবাদ রয়েছে। অনলাইন জীবনী ওয়েব্যাক মেশিনে আর্কাইভকৃত ২৭ এপ্রিল ২০১১ তারিখে এভারেস্ট সিরিজের শেরপা: নাওয়াং গোম্বু শেরপা - EverestHistory.com নাওয়াং গোম্বু: মাউন্টেন গাইড যিনি দুবার এভারেস্ট আরোহণকারী প্রথম মানুষ হয়েছিলেন - দ্য ইন্ডিপেন্ডেন্ট স্তূপ আফটার লেজেন্ডারি ক্লিম্বার নাওয়াং গম্বু এট এইচ এম আই-মিলেনিয়াম পোস্ট নাওয়াং গোম্বু: হার্ট অব আ টাইগার - YouTube টেমপ্লেট:Padma Shri Award Recipients in Sports টেমপ্লেট:Indian mountaineers